Battenheim

Battenheim estas franca komunumo situanta en la norda ĉirkaŭurbo de Mulhouse, en la departemento Haut-Rhin, en la regiono Alzaco.

 Geografio 
Battenheim situas je 5 km sude de la urbo Ensisheim kaj je 10 km nord-oriente de la urbo Mulhouse. La vilaĝo situas je ĉirkaŭ 15 km okcidente de la landlimo kun Germanio.

La komunumo de Battenheim konsistas el pluraj distingeblaj zonoj :
 la centro de la vilaĝo kaj ties malnovaj konstruaĵoj, preĝejo, komercoj,
 loĝ-kvartaloj kun nuntempaj domoj,
 agrikulturaj zonoj kun plejparte intensivaj kultivadoj,
 parto de la ŝtatbiena arbaro Hardt.

 Historio 
 La Romianoj tie instaliĝis : restas vestiĝoj de kampo en la loko nomata Schnapphahnenlager.
 La vilaĝo, menciita ekde 817 kun la nomo Batenheim, apartenis al sinjorbieno de Landser.
 Battenheim spertis viglan demografian eksplodon ekde la instaliĝo de la uzino Peugeot de Sausheim en la 60-aj jaroj.

 Administracio 
120px|maldekstra
 Mandato 2001 ĝis 2008: S-ro Michel Marchal
 Mandato 2008 ĝis 2014: Georges Ottenwaelder
 Mandato 2014 ĝis 2020: Maurice Guth

 Demografio 
 Demografia evoluo 1962  1968  1975  1982  1990  1999  2006 620  757  813  1003  1174 1322  ĉirkaŭ 1281 Nombro konata ekde 1962: Loĝantaro sen duobla kalkulo

 Lokoj kaj monumentoj 
 Religiaj heredaĵoj 
 La preĝejo Sankta Imier posedas navon de la 18a jarcento. La sonoril-turo kaj la ĉorejo estas gotik-tipaj kaj la altaro baroka. En tiu preĝejo troviĝas granda orgeno de la jaro 1720. Ĝi estis restaŭrita en 1989.
 Kalvario datumanta de 1776 troviĝas sur la loko.

 Civila heredaĵo 
 Praktike

 Transportoj 
 Aŭtobuso Soléa regule trafikas (proksimume ĉiu-hore) inter la vilaĝo kaj la tram-stacio de Mulhouse. La veturado daŭras malpli ol 20 minutojn. La ĉefa stacidomo de Mulhouse estas tiel facile atingebla.
 Battenheim situas ne malproksime de aŭtoŝosea interkruciĝo inter la aŭtoŝoseoj A 35 kaj A 36, kiuj kunligas respektive Strasburgon al Bazelo kaj Mulhouse al Liono kaj Parizo, ktp.
 La flughaveno de Bâle-Mulhouse, 'EuroAirport, estas atingebla proksimume en duonhoro per aŭtoŝoseo.

 Komercoj 
Battenheim posedas mult-servan komercon (nutraĵ-vendejo, Poŝtejeto, gazet-vendejo), dimanĉe malfermitan pan-vendejon. Krome, almenaŭ du grandaj komercaj centroj situas je malpli ol 6 km.

 Asocia vivo 
 Ekzistas multaj asocioj en Battenheim : futbal-, tenis-, tablotenis-, petanko-kluboj, asocio dediĉita al la Historio, alia al karnavalo, ktp.
 Ĉiu-jare la Fourmilière (formikejo), la inter-asocia grupiĝo de la vilaĝo organizas oktobran feston nomata "festo de la Formiko" (alude al la insekto, simbolanta la loĝantaron de Battenheim) kun koncertoj kaj aparte vespermanĝo kun dancmuziko.
 Aliaj eventoj estas proponitaj dum la jaro, alzaca teatraĵo komence de la jaro, karnavalo, vilaĝa festo en majo, foiro pri renovigeblaj energioj kaj agrikultura materialo (ekde 2006), kaj krome Kristanasko-merkato.

 Eksteraj ligiloj 

 Battenheim sur la retejo de la nacia geografia Instituto 
 Battenheim sur la retejo de Insee
 Battenheim sur la retejo de Quid 
 Situo de Battenheim kaj ties apudaj komunumoj sur mapo de Francio
 Mapo de Battenheim sur Mapquest
 Historio pri la orgeno

Kategorio:Komunumoj de Haut-Rhin
Kategorio:Komunumoj de la aglomeraĵo Mulhaŭzo-Alzaco